OpenLLM-France/wikimedia huggingface dataset:
# Pittefaux

Pittefaux Frantziako udalerria da, Pas-de-Calais departamenduan dagoena, Frantzia Garaia eskualdean. 2013an 126 biztanle zituen.

## Demografia
### Biztanleria

2007an Pittefaux udalerrian erroldatutako biztanleak 126 ziren. Familiak 42 ziren, horien artean 4 pertsona bakarrekoak ziren (4 bakarrik bizi ziren emakumeak eta 4 bakarrik bizi ziren emakumeak), 17 seme-alabarik gabeko familiak ziren eta 21 seme-alabak dituzten bikoteak ziren.
Biztanleriak, denboran, ondorengo grafikoan ageri den bilakaera izan du:
Ikus jatorrizko Wikidatako eskaera eta iturriak.

### Etxebizitza

2007an 49 etxebizitza zeuden, 43 familiaren etxebizitza nagusia ziren, 2 bigarren erresidentzia ziren eta 3 hutsik zeuden. 48 etxeak ziren eta 1apartamentu bat zen. 43 etxebizitza nagusietatik 40 bere jabearen bizilekua ziren, 2 alokairuan okupaturik zeuden eta 1 doan lagata zegoen; 3 etxek hitu gela zituzten, 4 etxek lau zituzten eta 36 etxek bost zituzten. 40 etxek euren parking plaza propioa zuten azpian. 14 etxetan ibilgailu bat zegoen eta 28 etxetan bat baino gehiago zituzten.

### Biztanleria-piramidea

2009an sexu eta adinaren araberako biztanleria-piramidea hau zen:
Pittefaux udalerriko biztanleria-piramidea 2009an. :
| Gizonak | Adinak | Emakumeak |
| 0 | 95 + | 0 |
| 0 | 90-94 | 0 |
| 0 | 85-89 | 0 |
| 0 | 80-84 | 0 |
| 0 | 75-79 | 0 |
| 0 | 70-74 | 0 |
| 8 | 65-69 | 4 |
| 0 | 60-64 | 4 |
| 4 | 55-59 | 0 |
| 4 | 50-54 | 4 |
| 4 | 45-49 | 4 |
| 8 | 40-44 | 4 |
| 0 | 35-39 | 12 |
| 8 | 30-34 | 8 |
| 0 | 25-29 | 0 |
| 0 | 20-24 | 4 |
| 4 | 15-19 | 0 |
| 8 | 10-14 | 0 |
| 12 | 5-9 | 8 |
| 4 | 0tik 4ra | 4 |

## Ekonomia

2007an lan egiteko adina zuten pertsonak 82 ziren, horien artean 60 aktiboak ziren eta 22 inaktiboak ziren. 60 pertsona aktiboetatik 59 lanean zeuden (32 gizon eta 27 emakume) eta 1 langabezian (1 gizon). 22 pertsona inaktiboetatik 4 erretiraturik zeuden, 12 ikasten zeuden eta 6 "bestelako inaktibo" gisa sailkaturik zeuden.

### Ekonomia jarduerak

2007an zeuden 3 komertzioetatik, 1 ibilgailuen saltze eta konpontze enpresa zen, 1 higiezinen enpresa zen eta 1 zerbitzu enpresa zen.
2000. urtean Pittefaux udalerrian 5 nekazaritza-ustiategi zeuden.

## Gertuen dauden herriak

Diagrama honek gertuen dauden herriak erakusten ditu.

## Erreferentziak

* ↑ Population et logements par commune depuis le recensement de 1962 (1961 pour les Dom) à 1999
* ↑ Logement, 1968-2007
* ↑ Population par sexe et âge quinquennal de 1968 à 1999. http://www.recensement-2007.insee.fr+(Noiz kontsultatua: 2010-07-13).
* ↑ Emploi et population active 1999 et 2007
* ↑ Créations et stock d'établissements par commune en 2009

## Kanpo estekak

* (Frantsesez)Résumé statistique INSEEren udalerriko estatistiken laburpena.
* (Frantsesez)Évolution et structure de la population INSEEren udalerriko datuen fitxa.
* (Frantsesez)France par comune Frantziako udalerri guztietako datu zehatzak mapa baten bitartez eskuragarri.
* Datuak: Q1027439
* Multimedia: Pittefaux / Q1027439
# Pittem

Pittem, Belgikako mendebaldean dagoen udalerria da, Mendebaldeko Flandria probintzian dagoena. Udalerriak herri hauek hartzen ditu barnean: Egem eta Pittem bera. 2013ko urtarrilaren 1ean 6.763 biztanle zituen.

## Kanpo estekak

* (Nederlanderaz) Webgune ofiziala
* Datuak: Q651724
* Multimedia: Pittem / Q651724
# Pittenweem

Pittenweem, Eskoziako gaeleraz: Peit na h-Uaimhe, Baile na h-Uaimh edota Baile na h-Uamh, Eskoziako udalerri bat da, Fife konderrian. Arrantzale herria da.

## Kanpo estekak

* Datuak: Q1011685
* Multimedia: Pittenweem / Q1011685
# Pognana Lario

Pognana Lario Italiako udalerri bat da. Comoko probintzian kokatuta dago, Lombardia eskualdean. 667 biztanle ditu, 5,07 kilometro koadroko azaleran banatuta.

## Mugakideak

Pognana Lariok honako udalerri hauekin egiten du muga:
Faggeto Lario Laglio Nesso

## Kanpo estekak

* Datuak: Q47400
* Multimedia: Pognana Lario / Q47400
# Poggiodomo

Poggiodomo Italiako udalerri bat da. Perugiako probintzian kokatuta dago, Umbria eskualdean. 92 biztanle ditu, 40,09 kilometro koadroko azaleran banatuta.

## Mugakideak

Poggiodomok honako udalerri hauekin egiten du muga:
Cascia Monteleone di Spoleto Preci Scheggino Sant'Anatolia di Narco Cerreto di Spoleto Norcia Vallo di Nera

## Kanpo estekak

* Datuak: Q20515
* Multimedia: Poggiodomo / Q20515
# Poggiolo

Poggiolo, (korsikeraz: Poghjolu) Korsikako hegoaldeko udalerria da, Hego Korsika departamentuan dagoena. 2013ko erroldaren arabera, 103 biztanle ditu.

## Erreferentziak

* ↑ (Frantsesez) «Populations légales 2013 | Insee» www.insee.fr (Noiz kontsultatua: 2016-12-27).

## Kanpo estekak

* Datuak: Q1109689
* Multimedia: Poggiolo / Q1109689
# Poggioreale

Poggioreale Italiako udalerri bat da. Trapaniko probintzian kokatuta dago, Sizilia eskualdean. 1.303 biztanle ditu, 37,46 kilometro koadroko azaleran banatuta.

## Mugakideak

Poggiorealek honako udalerri hauekin egiten du muga:
Monreale Gibellina Salaparuta Contessa Entellina

## Kanpo estekak

* Datuak: Q481810
* Multimedia: Poggioreale / Q481810
# Poggle Txikia

Poggle Txikia Star Wars film sagako pertsonaia bat da.
Geonosiarrak Klon Gerren garaian gobernatzen zituen Artxidukea zen. Geonosis planetako erlauntza hiriburua zen Stalgasinen agintaritza hartu zuen Hadiss the Vaulted garaitu ondoren, Nabooko gudua gertatu baino urte batzuk lehenago bere aurrekoa izan zena.
Geonosiseko Harean eginiko exekuzioan zehar Poggle oso deseroso sentitu zen Nute Gunrayren etengabeko kritiken ondorioz. Horretaz gain, erregeordearekin sekula ez zuen harreman onik izan.
San Hillen laguna eta kide handia izateaz gain, elkarrekin pentsatu eta moldatu zuten Sistema Independenteen Konfederakuntzako armaden komandante gorena izango zen droide baten sorrera: Grievous jenerala.
Poggle Txikia artxidukeak gudu droide eta gudu superdroideen armada handien eraikuntza antolatu zuen Nute Gunrayrekin eta Merkataritza Federazioarekin batera. Bere planeta eta bertako jendea eman zituen Konfederakuntzaren base bat ezartzeko, eta honela, bere herkideetako mordo bat hiltzen ikusi zituen.
Mustafar planetan hil zen, Darth Vaderren esku, hiru zatitan moztu zuena.

## Kanpo estekak

* Datuak: Q7714506
# Poggiofiorito

Poggiofiorito Italiako udalerri bat da. Chietiko probintzian kokatuta dago, Abruzzo eskualdean. 798 biztanle ditu, 9,95 kilometro koadroko azaleran banatuta.

## Mugakideak

Poggiofioritok honako udalerri hauekin egiten du muga:
Arielli Frisa Orsogna Lanciano Crecchio

## Kanpo estekak

* Datuak: Q51265
* Multimedia: Poggiofiorito / Q51265
# Poggiomarino

Poggiomarino Italiako udalerri bat da. Napoliko probintzian kokatuta dago, Campania eskualdean. 22.216 biztanle ditu, 13,2 kilometro koadroko azaleran banatuta.

## Mugakideak

Poggiomarinok honako udalerri hauekin egiten du muga:
Palma Campania San Giuseppe Vesuviano Striano Boscoreale Scafati Terzigno San Valentino Torio

## Kanpo estekak

* Datuak: Q72356
* Multimedia: Poggiomarino / Q72356
# Poggiridenti

Poggiridenti Italiako udalerri bat da. Sondrioko probintzian kokatuta dago, Lombardia eskualdean. 1.793 biztanle ditu, 2,9 kilometro koadroko azaleran banatuta.

## Mugakideak

Poggiridentik honako udalerri hauekin egiten du muga:
Piateda Tresivio Montagna in Valtellina

## Kanpo estekak

* Datuak: Q40997
* Multimedia: Poggiridenti / Q40997
# Pogliano Milanese

Pogliano Milanese Italiako udalerri bat da. Milango probintzian kokatuta dago, Lombardia eskualdean. 8.400 biztanle ditu, 4,78 kilometro koadroko azaleran banatuta.

## Mugakideak

Pogliano Milanesek honako udalerri hauekin egiten du muga:
Arluno Nerviano Rho Lainate Pregnana Milanese Vanzago

## Kanpo estekak

* Datuak: Q42459
* Multimedia: Pogliano Milanese / Q42459
# Poggiorsini

Poggiorsini Italiako udalerri bat da. Bariko probintzian kokatuta dago, Apulia eskualdean. 1.273 biztanle ditu, 43,44 kilometro koadroko azaleran banatuta.

## Mugakideak

Poggiorsinik honako udalerri hauekin egiten du muga:
Genzano di Lucania Gravina in Puglia Spinazzola

## Kanpo estekak

* Datuak: Q51840
* Multimedia: Poggiorsini / Q51840
# Partikula (argipena)

Partikula terminoak oso txikia den osagai bat adierazten du. Esanahi zenbait ditu:
* hizkuntzalaritzan, partikula, hitz sinple eta aldaezina;
* fisikan eta kimikan, partikula (fisika), eta zehatzago:
** oinarrizko partikulak, materiaren funtsezko osagaiak direnak;
** partikula subatomikoa, atomoa baino txikiagoa dena;
** partikula-azeleragailua, partikula subatomikoei abiadura handiei ematen dien gailu bat;
* kutsadurari buruz, esekidura-partikulak, haizeak eta urak daramaten partikula txikiak.
# Partido Republicano Radical Socialista Independiente

Partido Republicano Radical Socialista Independiente (PRRSI) espainiar alderdi errepublikarra izan zen.
Partido Republicano Radical Socialistatik banandua, Marcelino Domingok 1933an sortu zuen. 1934an Manuel Azañaren Acción Republicana, Partido Republicano Radical Socialista Independiente eta Santiago Casares Quirogaren Organización Republicana Gallega Autónoma uztartuz Izquierda Republicana jaio zen.

## Kanpo estekak

* Datuak: Q3753579
# Partido de la Sierra en Tobalina

Partido de la Sierra en Tobalina Burgosko udalerria da, Merindadeetako eskualdean dagoena.
2008ko urtarrilaren 1eko erroldaren arabera 83 biztanle zituen.

## Ikus, gainera

* Burgosko udalerrien zerrenda

## Kanpo estekak

* (Gaztelaniaz) Herri txikiei buruzko informazioa Gaztela Leongo juntaren webgunean.
* Datuak: Q425805
* Multimedia: Partido de la Sierra en Tobalina / Q425805
# Partido del Karma Democrático

Partido del Karma Democrático :
| Sorrera: | 2000ko urtarrilaren 27a |
| Buruzagia: | Bosco el Tosco |
| Ideologia: | Umorea |
| Eremua: | Bizkaia |
| Egoera: | Aktiboa |
| Webgunea: | web.humorenlared.com |
Partido del Karma Democrático (PKD) Bizkaiko alderdi politikoa da, umorea bultzatzen duena.

## Sorrera

Alderdia 2000ko urtarrilaren 27an "Karma Dice" umorezko fanzine inguruan jaio zen, euskal alderdi politikoak zirikatzeko eta zentzugabekerien aurrean umorea bultzatzeko asmotan.

## Emaitzak

PKD 2000 urtetik aurrera Udal, Eusko Legebiltzarrerako eta Hauteskunde Orokorretan hartu du parte. 2001eko Eusko Legebiltzarrerako hauteskundetan 2.000 boto lortu zituen, %0,14a lortuz. 2007ko Udal Hauteskundetan 1.000 boto lortu zituen Bilboko alkatetza lortzeko.

## Ideologia

PKDren zutabeak umorea bizimodua izatea, pintxoak eta kanpoko bazkari eta afariak biztanleria parte-hartzeko tresnak izatea, amodio askea eta Hirugarren Munduari kanpo-zorra kentzea dira.
Lema "PKD el voto inútil. El voto como tú." dute (euskaraz: "PKD: alferrikako botoa. Zu bezalako botoa"). Buruzagia, berriz, Bosco San Martín edo Bosco el Tosco izan zen.

## Erreferentziak

* ↑ «Humorenlared.com» Humorenlared.com (Noiz kontsultatua: 2023-04-26).

## Kanpo estekak

* (Gaztelaniaz) Partido del Karma Democrático.
* (Gaztelaniaz) Parte hartutako hauteskundeak.
* (Gaztelaniaz) elKarma.eus; Karma aldizkariaren webgunea.
* Datuak: Q5576030
# Partiera

Partiera, artsazestar pehleviera bezala ere ezaguna, irandar familiako ipar-mendebaldeko taldeko hizkuntza bat da, Partiar Inperioan (egungo Irango ipar-ekialdean, zehatzago, Khorasan Handian eta Turkmenistango hegoaldean) jatorria zuena. Hizkuntza hau, inperio horretako hizkuntza ofiziala izan zen artsazestar dinastiaren garaian (k.a. 248-k.o. 224).
Partiera ipar-mendebaldeko irandar hizkuntzen artean ekialdekoena zen. Gertaera honek, ekialdeko irandar hizkuntzetako arkaismo asko atxikitzea eragin zuen, eta horretarako erdialdeko Asiako estepetatik Partiara migratu zuen tribu parnoar batek artsazestar dinastia sortzea ere lagundu zuen. Hasiera batean, parniarrek ipar-ekialdeko iraniar hizkuntza bat hitz egiten zuten, eremu bereko beste hizkuntza batzuekin lotua zegoena, eszitiera eta baktriera kasu. Indoirandar tribuei buruzko ikerketek agerian uzten dute ez zela ezohikoa migratzean tokiko hizkuntza hartzea.
224an. Ardaxir I.a Parseko tokiko subiranoak Artaban IV.a azken enperadorea ordezkatu zuen, sasandar dinastia sortuz. Erabilera askotan, orduko persierak partiera ordezkatu zuen. Hala ere ez zen berehalakoan desagertu, eta sasandar aroko idazkun batzuetan elebidunak izaten jarraitu ziren.

## Erreferentziak

* ↑ Tafazzoli, A.; Khromov, A.L.. (1996). Sasanian Iran: Intellectual Life. in: History of civilizations of Central Asia. 3 UNESCO.

## Kanpo estekak

* Datuak: Q25953
* Multimedia: Parthian language / Q25953
# Partido Republicano Radical Socialista

Partido Republicano Radical Socialista (PRR) espainiar alderdi errepublikarra izan zen.
Partido Republicano Radicaletik banandua, Marcelino Domingok 1929an sortu zuen. Bere buruzagi naqgusiak Marcelino Domingo, Alvaro de Albornoz eta Felix Gordon Ordas izan ziren.
Donostiako Itunean parte hartu ondoren, 1931ean emaitzarik onena lortu zuen. 1933an, berriz, porrota jaso eta Unión Republicana sortzeko lagundu zuen.

## Kanpo estekak

* Datuak: Q617220
* Multimedia: Partido Republicano Radical Socialista / Q617220
# Partido da Terra

Partido da Terra ("Lurraldeko Alderdia" edo "Lurraren Alderdia" euskaraz), PT, Galiziako alderdi politiko bat da. 2011. urtean sortua, demokrazia zuzena, ingurumena babestearen aldeko praktika politikoa eta ekologismoa defendatzen du. Galizierari dagokionez, jarrera erreintegrazionista defendatzen du.

## Kanpo estekak

* (Galizieraz) Alderdiaren webgunea
* (Galizieraz) "Partido da Terra, nova formação política galega de praxe reintegracionista", 'Portal Galego da Língua'-ren artikulua
* Datuak: Q961371
# Partiketa (matematika)

Matematikan, {A$_i$: i ∈ I} azpimultzoen familia A multzoaren partiketa bat izan dadin hauek dira betebeharrak:
* $A_{i}\neq \emptyset$ $i\in I$guztietarako.
* $\bigcup _{i\in I}A_{i}=A$.
* $A_{i}\cap A_{j}\neq \emptyset \Rightarrow A_{i}=A_{j}$.
Beraz, estalki bat da non familiako azpimultzoak, binaka hartuta, disjuntuak diren (hau da, haien ebakidura hutsa da).

## Adibide batzuk

* Edozein elementu bakarreko multzok {x} partiketa bat baino ez du: { {x} }.
* Edozein multzo ez-hutsetarako X, P = {X} X-ren partiketako bat da.
* { 1, 2, 3 } multzoak 5 partiketa hauek ditu:
** { {1}, {2}, {3} }, batzuetan, 1/2/3 idazten da.
** { {1, 2}, {3} }, batzuetan, 12/3 idazten da.
** { {1, 3}, {2} }, batzuetan, 13/2 idazten da.
** { {1}, {2, 3} }, batzuetan, 1/23 idazten da.
** { {1, 2, 3} }, batzuetan, 123 idazten da.
* Kontuan izan:
** {, {1,3}, {2} } ez da partiketa bat (multzo hutsa baitauka).

## Multzo finitu batek dituen partiketen kopurua

Bellen zenbakia B$_n$, Eric Temple Bellen omenez hala deiturikoa, n elementuko multzo batek dituen partiketa desberdinen kopurua da. Bellen lehenengo zenbakiak hauek dira: B$_0$ = 1, B$_1$ = 1, B$_2$ = 2, B$_3$ = 5, B$_4$ = 15, B$_5$ = 52, B$_6$ = 203 OEIS:segida
Bellen zenbakiek honako formula errepikari hau betetzen dute: $B_{n+1}=\sum _{k=0}^{n}{n \choose k}B_{k}$.

## Kanpo estekak

* Datuak: Q381060
* Multimedia: Set partitions / Q381060
# Partido Republicano Radical

Partido Republicano Radical (PRR) espainiar alderdi errepublikarra izan zen.
Unión Republicanatik banandua, Alejandro Lerrouxek 1908an sortu zuen. Donostiako Itunean parte hartu ondoren, 1933an emaitzarik onena lortu zuen, 104 serleku eskuratuz. Espainiako Gerra Zibilaren ondoren desegin zuten.

## Kanpo estekak

* Datuak: Q2871932
* Multimedia: Partido Republicano Radical / Q2871932
# Paklenica Parke Nazionala

Paklenica Parke Nazionala (kroazieraz Nacionalni Park Paklenica) Kroaziako Parke Nazionaletako bat da, Zadar eskualdea eta Lika-Senj eskualdeen artean aurkitzen dena.

## Historia

Velebit mendikatea aurrehistoriatik jadanik populatua izan da. Glaziarrek atzera egin zutenean talde ehiztariak ibili ziren inguru hauetan. Lehenengo asentamenduak Brontze Arokoak dira, liburnoek eginikoak.
K.o. I mendean erromatarrak iritsi eta Dalmazia probintzian sartu zuten eta Argyruntum (gaur egungo Starigrad, "hiri zaharra") sortu zuten. Merkatal hiri garrantzitsua izatera iritsi zen eta harresi eta dorreak eraiki ziren. Kroaziarrak VII mendean iritsi ziren.

## Parke Nazionala

1949an sortu zen Paklenica Parke Nazionala eta 1978an UNESCOk Biosfera erreserba izendatu zuen. 1981ean inguruko eremuak ere babestu egin ziren. Parkeak 95 km²ko hedadura du, bi herenak Zadar eskualdean (64 km²) eta heren bat Lika-Senj eskualdean (31 km²).
Bi arroila daude:
* Velika Paklenica (Paklenica handia): izugarrizko sakonera du arroilak, eskalatzaileen artean hormarik ezagunenak Anica luka izenekoak, 400 metroko garaiera du, baina badaude 600 metrotik gorako hormak ere.
* Mala Paklenica (Paklenica txikia): gaur egun ez darama urik.

## Flora eta fauna

Mila landare espezie eta azpiespezietik gora zerrendatu dira, hauetatik 79 endemikoak. Zuhaitzik ohikoenak haritza, pagoa eta pinu beltza dira. Iratzea ere ugaria da.
Faunari dagokionez 40 anfibio eta narrasti espezie daude. Hegaztiak 230 espezietik gora ere, besteak beste arrano beltza, belatz handia, arrano sugezalea, okil gibelnabarra eta okil ertaina. 53 ugaztun espezieen artean bereziki aipatzekoak dira orkatza eta hartz arrea.

## Kanpo estekak

* (Ingelesez) Webgune ofiziala
* Datuak: Q732723
* Multimedia: Paklenica / Q732723
# Pako Iriondo

Pako Iriondo (Elgoibar, 1926ko otsailaren 23a - Donostia, 2014ko otsailaren 15a) Euskal Mendizale Federazioko presidentea izan zen, baita Espainiako Mendi eta Eskalada Federazioko presidente-ordea ere.
Euskal Herriko mendizaletasunaren bultzatzaile handia izan zen, Zegama-Aizkorri Maratoiaren martxa sorreran ere eragin handia izan zuelarik.

## Erreferentziak

* ↑ Pako Iriondo euskal mendizaleen liderra izan denaren inguruko gogoeta. Euskadi Irratia, 2014ko otsailaren 16a.
* ↑ Fallece Paco Iriondo, expresidente de la Federación Vasca de Montaña. Diario Vaaco, 2015eko otsailaren 16a. (Gaztelaniaz)
* Datuak: Q16334100
# Pako Pozueta

Francisco "Pako" Pozueta Mate (Zumarraga, Gipuzkoa, 1938ko urriaren 4a - Logroño, Errioxa, 2021eko urtarrilaren 5a) gipuzkoar politikaria izan zen, Euzko Alderdi Jeltzalekoa. EAJren senataria izan zen 1982tik 1989ra.
Urretxu Zumarraga Ikastolaren sortzaileetako bat izan zen 1966an, garai hartan Lourdesko Ama Ikastola zeritzona.
Azken urteak Logroñon eman zituen lan arrazoiengatik. 2021eko urtarrilaren 5ean hil zen Logroñon 82 urte zituela.

## Erreferentziak

* 1 2 Euzko Alderdi Jeltzalea. (2021-01-05). Pako Pozueta GBBko idazkari eta EBBko burukide ohiaren heriotza tamaldu du EAJ-PNVk. (Noiz kontsultatua: 2021-01-06).
* ↑ (Gaztelaniaz) A., I.. (2021-01-06). «Fallece el exsenador del PNV por Gipuzkoa Paco Pozueta» Noticias de Gipuzkoa (Noiz kontsultatua: 2021-01-06).
* ↑ «Paco Pozueta EAJren senataria izandakoa hil da» Berria 2021-01-06 (Noiz kontsultatua: 2021-01-06).

## Kanpo estekak

* Datuak: Q20001512
# Pako Galán

Francisco "Pako" Galán Portillo (Navas del Madroño, 1956ko uztailaren 15a) Eskorbuto taldeko bateria-jotzailea izan zen. Ofizioz mekanikari-doitzailea. Eskorbuto taldean bizirik dagoen partaide bakarra da.

## Erreferentziak

* ↑ (Gaztelaniaz) manerasdevivir.com. Eskorbuto “La muerte les sienta tan bien”. .
* ↑ (Gaztelaniaz) Tena, Alejandro. (2017-06-15). «'Pako' Galán: "Estamos igual de jodidos o más que en 1983"» Público.es (Noiz kontsultatua: 2018-10-02).
* Datuak: Q56871848
# Pako Aiestaran

Francisco Martin "Pako" Aiestaran Barandiaran (Beasain, 1963ko otsailaren 5a) gipuzkoar prestatzaile fisiko eta futbol entrenatzailea da.

## Ibilbidea

| Taldea | Kargua | Urtea |
| Osasuna | prestatzaile fisiko | 1996 – 1997 |
| Extremadura | prestatzaile fisiko | 1997 – 1999 |
| Tenerife | Bigarren entrenatzailea | 2000 – 2001 |
| Valencia | Bigarren entrenatzailea | 2001 – 2004 |
| Liverpool | Bigarren entrenatzailea | 2004 – 2007 |
| Benfica | prestatzaile fisiko | 2008 – 2009 |
| Valencia | prestatzaile fisiko | 2009 – 2010 |
| Al-Ahli | Bigarren entrenatzailea | 2011 – 2012 |
| Estudiantes Tecos | Entrenatzailea | 2013 – 2014 |
| Maccabi Tel Aviv | Entrenatzailea | 2014 – 2015 |
| Santos Laguna | Entrenatzailea | 2015 |
| Valencia | Entrenatzailea | 2016 |
* Datuak: Q723458
# Patrick Springs (Virginia)

Patrick Springs Ameriketako Estatu Batuetako erroldak esleitutako leku bat da. Patrick konderrian dago, Virginia estatuan. 1.813 biztanle ditu, 40,251856 kilometro koadroko azaleran banatuta.

## Ikus, gainera

* Patrick konderria

## Kanpo estekak

* Datuak: Q1376881
# Patrick Vaillant

Patrick Vaillant (La Ciotat, 1954ko abuztuaren 15a) okzitaniar folk musikari eta musikagilea da, okzitanieraz eta frantsesez aritzen dena. Mandolina jotzen du. World musicaren zirkuituan aritutakoa, Bijan Chemirani irandarrarekin, Riccardo Tesi eta Gianluigi Trovesi italiarrekin edo Kepa Junkera euskaldunarekin aritu da.
# Patrick Süskind

Patrick Süskind (Ambach, Bavaria, Alemania, 1949ko martxoaren 26a), eleberrigile, antzerkigile, saiogile eta gidoigile alemana da. Oso famatu egin zen Kontrabaxua eta Perfumea lanekin, baina beti urrundu da publizitatetik. Oso gutxi ezagutzen da bere bizitza pribatuaren gainean, ez baitu elkarrizketarik ematen. Etxeak ditu Munichen, Parisen eta Montolieun, Frantzian.

## Bizitza

Patrick Süskind Ambach herrian jaio zen, Munichetik hurbil. Wilhem Emanuel Süskind kazetari ezagunaren seme zaharrena da.
1968tik 1974ra historia ikasi zuen Municheko eta Aix-en-Provenceko unibertsitateetan. Frantziako hegoaldean zebilela, informazioa bildu zuen Perfumea izeneko eleberrirako.
1980 Hamarraldi horretan gidoigile moduan egin zuen lan telebistarako, “Kir Royal” eta “Monaco Franze” saioetan.
1981 Kontrabaxua argitaratu zuen, antzerki bakarrizketa bat, eta sekulako arrakasta izan zuen. Euskal Herriko antzokietan euskaraz ere antzeztu izan da.
1985 Perfumea. Hiltzaile baten historia idatzi zuen, hiltzaile baten historia. Eleberri horrekin iritsi zen ospearen gailurrera. Dagoeneko 50 hizkuntzatara itzuli da, tartean euskaraz, eta milioika ale saldu ditu. Tom Tyker zine zuzendariak ere film bat egin zuen eleberri horretan oin hartuta.
1986 Frankfurter Allgemeine Zeitung egunkariak sari bat eman zion lehen nobela onenagatik, baina berak ez zuen onartu, esanez ez zuela saririk hartuko bere idatziengatik.
1987 Usoa argitaratu zuen, eta geroago Sommer jaunaren historia, eta biek oso kritika onak jaso zituzten. Azken aldian, berriz, Hiru historia eta hausnarketa bat argitaratu zuen, eta gidoi bat Rossini filmerako.

## Literaturgilea

Askorentzat literatur ermitau bat da Patrick Süskind, sekula ez baitu hitz egiten bere sorkuntzari buruz. Horregatik, zenbaitek Diogenes postmodernotzat jotzen du. Sekulako errepertorioa du, zeren argitalpen bakoitzean aldatu egiten baitu generoz. Egilea bera bezala, bere lanetako protagonistak barnerakoiak eta misantropoak dira, ez baitute gustuko beste pertsonekin aritzea; hala ere, barne-barnean ingurukoen maitasuna eta onespena desio dute. Süskinden lanek erakarmen handia dute irakurle arrunten artean, eta, aldi berean, kritika onak jasotzen dituzte.

## Lanak

* Kontrabaxua (1981)
* Perfumea. Hiltzaile baten historia. (1985)
* Usoa (1987)
* Sommer jaunaren historia (1991)
* Hiru historia eta hausnarketa bat (1996)
* Amodioaz eta heriotzaz (2006)

## Itzulpenak euskaraz

* Kontrabaxua, Jose Ramon Egiluzen itzulpena
* Perfumea. Hiltzaile baten historia. Miren Arratibelen itzulpena. Alberdania, (2007) ISBN 978-84-96643-75-8
* Sommer jaunaren historia, Lourdes Oñederraren itzulpena, (2007)

## Kanpoko loturak

Kontrabaxua antzerki lana
Perfumea filma
* Datuak: Q105994
* Multimedia: Patrick Süskind / Q105994
# Patrick Tambay

Patrick Daniel Tambay (Paris, 1949ko ekainaren 25a - Niza, 2022ko abenduaren 4a) frantziar 1 Formulako gidaria izan zen.
5000 Formulan debutatu ondoren, 1977an 1 Formulako proba batean gidatu zuen lehen aldiz. 1986an erretiratu arte 123 lasterketa egin zituen. Bi lasterketa irabazi zituen, 1982ko Alemaniako Sari Nagusia eta 1983ko San Marinoko Sari Nagusia. 11 podium, 5 pole position eta 103 puntu lortu zituen.
Hainbat taldetako gidaria izan zen: Surtees, Theodore, McLaren, Ligier, Ferrari, Renault, Haas Lola.
* Datuak: Q173020
* Multimedia: Patrick Tambay / Q173020